IISRAELI MÄED
Tere tulemast aastase vaheaja järel taas saatesarja Iisraeli mäed juurde.
Käesolevas sarjas jätkame teiega ühiseid palvereise siin Iisraeli mägedel
ehk Iisraeli südamaal Samaarias.
Antud saatesari pole mõeldud otseselt telesaatena,
vaid need saated on televisiooni abil teostatavad ühised palvereisid,
kuhu Iisraeli Jumal tahab teid kõiki kaasa võtta.
Jumal teeb suuri asju.
Iisraeli põhjapoolsete hõimude ligi 3000 aastat kestnud pagulusaeg
on Piibli järgi just praegu lõppemas ja algamas on nende naasmise aeg.
Jumal on oma suures armus võtnud meid kaasa
seda põhjapoolsete hõimude naasmist palves ette valmistama.
Aluseks nüüd algavale palvereiside uuele etapile
on eelmise 21 palvereisi jooksul Vaimus toimunu.
Tänases saates räägime ja näitame asju,
mis ei lõppenud eelmiste saadetega, kuid on järje jaoks olulised.
Vaatasime esmalt siiski seda, kuidas seni tehtud palvereiside järel
on asjad siin Iisraelis penikoormasammudega edasi läinud.
2015. a augustis,
vaid nädal pärast palvereiside esimese etapi lõppu,
teatati Iisraelis, et valitsus oli loonud uue komitee.
Diasporaaministeeriumi alluvuses töötava komitee ülesandeks
oli kaardistada kõikjal maailmas Iisraeliga seotud rühmi,
kel pole tänaste seaduste järgi õigust Iisraeli kolida.
Üks kaardistatavatest rühmadest
olid Iisraeli põhjapoolsete hõimude järeltulijad.
2016. a märtsis oli meil võimalus
küsitleda üht selle komitee liiget,
kelleks oli Jeruusalemma Heebrea Ülikooli demograafiaprofessor
Sergio DellaPergola.
Intervjuu leiab sarja Kuningriigi tuul 39. ja 40. osast.
Professor DellaPergola pidas põhjapoolsete hõimude naasmist
huvitavaks teemaks.
Diasporaaministeeriumi komitee on esimene märk sellest,
et Iisraeli riik on valitsuse tasemel ärganud
tundma huvi põhjapoolsete hõimude suhtes.
Näib, et tegime esimese palvereiside sarja Issanda armust
just õigel ajal.
Nüüd tunneme,
et Jumal on kutsunud meid Iisraeli mägede palvereise jätkama.
Kui olime suve algul otsustanud Iisraeli mägede sarja jätkata,
näitas Issand, et tulevane talv on Iisraeli põhjapoolsete hõimude
ehk Efraimi naasmise osalt väga eriline.
Räägi sellest, Jyrki.
Samaarias on tänavu rõõmuaasta.
Rõõmu- ehk juubeliaasta tähendab Piiblis vabanemisaastat,
kus maa naaseb algsetele omanikele.
Antud juubeliaasta on eriline,
kuna see on esimene juubeliaasta Samaarias
pärast põhjapoolsete hõimude pagendamist ligi 3000 aasta eest.
Jumal räägib juubeliaastast Moosese kaudu:
"Ja pühitsege viiekümnendat aastat
ning kuulutage vabakslaskmist kõigile elanikele maal;
see olgu teile juubeliaastaks:
igaüks teist saab tagasi oma pärisosale
ja igaüks pöördub oma suguvõsa juurde." 3Mo 25:10
Jumal käskis iisraellastel juubeliaastaid tähistada
ja need on tugevalt seotud Iisraeli naasmisega oma maale.
Juubeliaastate arvutamist alustati kunagi sellest,
kui iisraellased said Egiptusest naasmise järel oma valdusse maa,
mille Jumal neile tõotanud oli.
Juubeliaasta on Piibli järgi iga 50. aasta,
kuid juudi arusaama järgi võib seda tähistada vaid siis,
kui Iisraelimaa on Iisraeli valduses.
Seepärast lõppes juubeliaastate ametlik tähistamine siis,
kui Iisraeli põhjapoolsed hõimud pagendati oma maalt
või hiljemalt esimese templi hävingu järel.
Juubeliaasta on huvitav mõiste.
Algse heebreakeelse sõna yovel tausta kohta on mitu tõlgendust.
Üldiseima arusaama järgi lähtub see 'oinast' tähendavast sõnast,
sest juubeliaastat kuulutati
oinasarvest tehtud pasuna ehk šofari puhumisega.
Vana Testamendi kreekakeelne tõlge Septuaginta tõlgib selle sõna
vabanemise märguandeks.
Ladinakeelse Vulgata tõlkes on see jobeleus,
mis meenutab ladinakeelset sõna jubilo, mis tähendab juubeldushüüdu.
Juubeliaasta kuulutati välja sügisel
Yom Kippuri ehk suure lunastuspäeva ajal.
Juubeliaasta oli seotud maaharimisaastaga,
sest juubeliaastal ei külvatud ega lõigatud saaki.
Juubeliaasta aja arvutamise kohta on erinevaid nägemusi.
Iisraelimaa ja eriti Jeruusalemmaga seotud sündmused
on tõendatavalt 50-aastastes tsüklites kulgenud
vähemalt viimased 500 aastat.
1517. a vallutas Jeruusalemma Ottomani impeerium.
Linn oli nende valduses täpselt 8 juubeliaastat ehk 400 aastat.
Britid vallutasid Jeruusalemma 1917. a.
Järgmised 50 aastat ei kuulunud Jeruusalemm selgelt ühelegi riigile.
1967. a sai Iisrael Kuue Päeva sõjas
oma valdusse kogu Jeruusalemma.
Sellest alanud 50-aastane etapp lõpeb 2017. a
Kui Iisrael sai 1967. a 6 päeva sõjas oma haldusse terve Jeruusalemma,
saadi oma valdusse ka Juuda ja Samaaria.
Samaaria tuli siis Iisraeli valdusse
esimest korda pärast põhjapoolsete hõimude pagendamist.
Sellest möödus juudi kalendri järgi 49 aastat
5. juunil 2016. a.
Järgmisel päeval algas 50. aasta Samaaria naasmisest Iisraeli valdusse
ehk Samaaria juubeliaasta.
Olime just sel päeval tunnistajaiks olulisele ja prohvetlikule sündmusele.
Räägi sellest, Mia.
Samal päeval,
kui algas Samaaria 50. aasta Iisraeli valduses
külastas Samaarias asuvat Shilot
Iisraeli president Reuven Rivlin.
Shilo oli Iisraeli 12 hõimu esimene keskus
alates Joosua ajast.
Kui Egiptusest naasnud Iisrael oli vallutanud kogu maa,
jagati maa hõimude vahel just siin Shilos.
Paari aasta ees heisati Shilos taas kõigi Iisraeli hõimude lipud.
President Rivlini visiit
oli esimene Iisraeli presidendi visiit Shilosse.
Eelmine Iisraeli juht, kes valitses kogu Iisraelimaad
ja sai seal külas käia, oli kuningas Saalomon.
Moosese kogudusetelk asus Shilos 400 aastat kuningate ajani.
Pärast Shilot sai Iisraeli keskuseks Jeruusalemm.
President Rivlin tutvus Shilos Moosese kogudusetelgi kohaga
ja sellest tehtud mudeliga.
On huvitav,
et president Rivlin külastas Shilot täpselt sel päeval,
kui Samaarias algas
3000-aastase pausi järel esimene juubeliaasta.
Tänase Iisraeli riigipea jätkas Shilost kaaskonnaga teed
kõigi 12 Iisraeli hõimu lippude vahelt.
Kui Jumal kutsub palvetama oma plaanide teostumise eest,
on need palved alati tähendusrikkad.
Vaatame seekord julgustuseks veel mõningaid asju,
mis juhtusid juba toimunud palvereiside ajal.
Jumal juhtis meid eelkõige palvetama ülitäpselt konkreetsetesse kohtadesse
Räägi, Jyrki, kuidas me Hatsori mäele palvetama sattusime.
Olime teel palvereisile nr 9.
Selle teemaks oli kuulutada
üht konkreetset Jumala tõotust Aabrahamile selle maa kohta,
mis on 1. Moosese raamatu 13. peatükis.
"Tõsta nüüd oma silmad üles ja vaata paigast, kus sa oled,
põhja ja lõuna ja hommiku ja õhtu poole,
sest kogu maa, mida sa näed,
ma annan sinule ja su soole igaveseks ajaks!" 1Mo 13:14-15
Aabraham elas siis Peeteli ja Ai vahel.
Vaatasime kaardilt, et umbes seal asub täna Ofra küla.
Olime seal varemgi käinud, kuid kui sõisime sinna filmima,
peatas meid väravas üllatuslikult valvur.
Kuna valvur ei osanud inglise keelt, kutsus ta kohale sõbra, kes oskas.
Ta rääkis, et oleme vales kohas.
Õige koht olevat lähedal asuv mägi.
Ta näitas seda kaardilt ja ütles, et see asub palestiinlaste küla taga,
kuid võime sinna minna, kuna me pole juudid.
Me ei muuda oma plaane niisama lihtsalt,
kuid ta ütles seda sellise meelevallaga et otsustasime uskuda.
Kui olime mõnda aega mäe ümber edasi-tagasi sõitnud,
leidsime palestiinlaste küla servast külavahetee otsa,
kust pääses mäe jalamile.
Jätsime auto sinna ja ronisime üles, ligi kilomeetrikõrguse mäe otsa.
Ma polnud endiselt kindel, kas olime õiges kohas.
Filmisime saatejao siiski seal.
Koju naastes otsisin internetist Hatsori mäe õigekirjutust.
Leidsin kogemata info, et Qumrani kirjarullide andmeil
kutsus Jumal Aabrahami just siia Samaaria kõrgeimale mäele,
kus ta lubas anda oma järglastele kogu maa, mida Aabaham näeb.
Muidugi! Seda tõotust ei antud ju kuskil koopas.
Ja kust mujalt oleks Aabraham saanud sealkandis vaadata kaugele
kõigi ilmakaarte suunas?
Teine näide Jumala imelise juhtimise kohta oli seoses 15. palvereisiga.
Räägi, Mia, mis siis juhtus.
Kui hakkasime selleks palvereisiks valmistuma,
rääkis Jumal meile tugevalt Aakori orust.
See on Piiblis Iisraeli vallutamisega seotud kaotuse mälestusmärk
ja hävinguorg, mille Jumal lubas Efraimile tõotuse väravaks muuta.
Oru täpne asukoht pole teada,
kuid selle koha võib määrata suhteliselt täpselt Joosua raamatust,
kus seda mainitakse seoses Benjamini hõimu piiridega.
Vaatasime seda Jeerikost läänes asuvat piirkonda kaardilt
ja leidsime midagi, mis näis alla kõrbe viiva teena.
Selle seisukord osutus kohutavaks.
Olime juba valmis saadet poolel mäenõlval filmima,
kui tundsime, et me pole veel piisavalt sügaval.
Kui seejärel alla välja sõitsime, tundsime mõlemad,
et õige palvekoht on veidi eemal kuivas jõesängis.
Kui sinnapoole suundusime,
nägime oma suureks hämmastuseks jõesängi põhjas võimsat müüri,
kus oli värav.
Hiljem saime teada, et too müür
oli osa ca 2000 aasta eest ehitatud veejuhtmesüsteemist,
mis juhtis kunagi lähiallikatest vett Jeeriko poole.
Olime kui tummaks löödud,
et Jumal viis meid tõelise orus asuva ukse juurde,
mille juures saime kuulutada, et maa vallutamisega saadud kaotus
muutub Piibli tõotuse järgi kunagi Efraimile lootuseväravaks.
Tahame jagada teiega veel üht täiesti erilist võitu,
mille saime 6. palvereisil.
Jumal kinnitas seda võitu veel täiesti ilmse imega.
Too võit on oluline alus tulevastele palvereisidele,
kuid kuuenda reisi ajal polnud veel õige aeg seda mainida.
Räägi sellest, Jyrki.
Olime teel Samaaria linna tunnistama patte
seoses põhjapoolse riigi Iisraeli kuninga Ahabiga,
kes kutsus ebajumalakummardaja Iisebeli ja ta ebajumala Baali
Iisraeli valitsema.
Umbes nädal enne filmimist rääkis Jumal,
et peame minema filmima konkreetsel päeval,
mis oli järgmine pühapäev.
Kõik ilmaennustused olid juba mitu päeva ennustanud,
et just sel päeval Samaarias sajab.
Prognooside järgi pidi vihma sadama kogu riigi põhjaosas,
kus pidi tulema paduvihma ja äikesetorme terve pühapäeva.
Laupäeva õhtul tõusis Läänest võimas äikesetorm,
täpselt nagu prognoositud.
Olime ilmaennustuste põhjal juba küsinud Jumalalt,
kas tuleks filmimine halva ilma tõttu edasi lükata.
Me ei saanud luba seda edasi lükata,
vaid õhutuse järgida esialgset plaani, millest Jumal oli rääkinud.
Hakkasin juba veidi närvitsema,
kuid Jumal meenutas laupäeva õhtul,
kuidas Ta kontrollis Samaarias vihma prohvet Eelija palvete kaudu.
Nii saatsin õhtul eestpalvetajatele teate,
mis oli seotud Jumala võiduga ebajumal Baali üle Eelija ajal.
"Ebajumal Baali on kummardatud siin vihmajumalana.
Jumal tahtis näidata, kes vihma üle valitseb.
'Eelija oli samasugune nõder inimene nagu meiegi,
ja ta palus kangesti, et ei sajaks vihma;
ja kolm aastat ja kuus kuud ei sadanud vihma maa peale.' Jk 5:17
Näib, et meid ootab kokkupõrge tollesama vihmajumalaga
ja me ei pea alla andma.
Niisiis palvetagem koos, kõik me nõdrad,
et ükski vihm ei häiriks selle saatejao filmimist,
vaid selle asemel paistab päike.
Eelija võitis toona lahingu Baali prohvetitega,
kuid põgenes Iisebeli eest.
Me ei põgene, vaid võitleme selle lahingu lõpuni,
et Iisebeli patud saaksid tunnistatud ja andeks palutud
tema enda linna varemetel."
Jumal oli saatnud reisile kaasa ka kaks eestpalvetajat.
Kuid pühapäeva hommikul muudkui sadas.
Püüdsin ilmaprognoosidest mingeid lootuskiiri otsida,
kuid nende järgi pidi Tel Avivi kohal
varasematest ennustustest veelgi rohkem vihma ja äikest tulema.
Ilmaradar näitas Samaaria kohal ühtlast madalrõhkkonda.
Hommiku vältel tundus vihmaala vaid laienevat
ja merelt tuli uusi vihmapilvi üha juurde.
Hoolimata liha ja arusaamise vastupanust,
otsustasime filmima sõita, sest Jumal oli selle päeva määranud,
kuigi inimlikult näis see täiesti mõistusevastane.
Üks kaasasolnud eestpalvetajaist võttis usus kaasa päevituskreemi
ja Mia kontrollis veel enne reisi, et see ikka kaasas oleks.
Kui Jumal oli öelnud, et filmimispäev on pühapäev,
oli Ta ka öelnud, et kasutage monteerimisel tee kohta
eelmisel Samaaria-reisil filmitud materjali.
Nüüd mõistsime, miks.
Vihmase autoakna kaudu ei saanud me mõistlikku pildimaterjali.
Tundsime Samaaria linnas
ehk tänases Sebastias elavat restoraniomanikku
ja olime kokku leppinud hiljem tema juurde sööma tulla.
Mõtlesin juba ette, kui intelligentse mulje ma jätan,
kui viin kohale neli inimest üksnes tõdemaks, et siin sajab.
Temagi hämmastus, kui kohale jõudsime,
sest arvas, et sellise ilmaga saadet filmida ei saa.
Vihm oli aga pooletunnisel teekonnal vähenenud
ja kui autost väljusime, lakkas see täielikult.
Siirdusime kohe filmima.
Kummikud ja veekindel jope
tundusid mulle kodust lahkudes päevituskreemist kasulikumad.
Tee oligi endiselt mudane ja märg.
Taevas oli endiselt paksude, tumedate pilvede varjus,
kuid kohe kui filmima hakkasime,
tekkis sinna auk, kust päike hakkas välja piiluma.
Umbes tund hiljem paistis päike juba korralikult.
Filmimise lõpuks oli juhtunud täpselt see, mida olime palunud.
Vihm oli lakanud ja selle asemel oli Samaaria kohal täiesti pilvitu taevas.
Kõikjal meie ümber oli taevas pilvi,
kuid meie kohal oli täiesti pilvitu auk.
Veidi hiljem nägime, et vihmapilved olid kadunud kogu Samaaria kohalt.
Päevituskreem osutuski kummikutest paremaks varustuseks.
Palusime andeks Ahabi ja Iisebeli patud,
millega nad andsid kunagi
Jumalalt saadud maa ebajumal Baali valitseda.
Kuulutasime Jeesuse vere lepitust ja andeksandmist nende pattude üle,
ja korraldasime kogu seltskonnaga armulaua nende linna varemetel.
Jumal tahtis näidata võitu vihmajumalaks peetud Baali üle
täiesti nähtaval viisil nagu Eelijagi ajal.
Seepärast pidime suunduma reisile, kui vihma alles sadas.
Tundsime tugevalt,
et ka tänase ebajumala Allahi võim neil mägedel
põhines samadel, nüüd andekspalutud pattudel.
Kui need olid nüüd Jeesuse veres lepitatud, kuulutasime,
et lõppenud on ka islami õigus neid mägesid oma võimu all hoida.
Just siis möödus meist kohalike palestiinlastest koolipoiste grupp.
Üks neist hüüdis ja küsis meilt, mis lipp meil käes on.
Kui ta kuulis, et see on Soome lipp,
vastas ta: Welcome! Tere tulemast!
Sellel lipul, mida ta tervitas, tallab kroonitud Juuda lõvi
Kolgata ristil jalge alla islami idamaise mõõga.
Seda kuningas Jeesuse kirgast võitu
olimegi äsja Samaarias kuulutanud ja näinud.
Kui olime kaunis päikesepaistes pärast kella nelja koju jõudnud,
vaatasin uuesti ilmaennustusi.
Iisraeli Ilmateenistuse värskelt uuendatud prognoos
näitas sellele päevale kogu Samaaria alal endiselt vihma.
Teine ilmajaam ennustas piirkonda pärastlõunaks veel karmimat sadu
kui hommikustes prognoosides.
Kui meie eestpalvetajad tagasi Jeruusalemma jõudsid,
sadas seal ennustuste kohaselt vihma.
Nii kinnitas Jumal ilmaimega vaimus toimunud läbimurret.
Siin mägedel on alanud uus ajajärk
ja tulevane talv on vaimus väga tähtis.
Jumal teeb suuri asju ja tahab meid palves kaasa võtta.
Palvetame!
Aitäh, Isa, et oled oma armus meid inimesi kaasa võtnud
oma imelistesse plaanidesse.
Aitäh privileegi eest osaleda palvetega selles, mida teed.
Aitäh, Isa, Sinu juhtimise ja kõikide võitude eest,
mis Sa eelmistel palvereisidel siin teostasid.
Olgu Sinu nimi kiidetud ja ülistatud, Isa, selle kõige eest
Sinu Poja Jeesuse kaudu.
Aitäh, Jeesus, et oled andnud Soomele lipu,
kus juutide kuningas tallab keset risti jalge alla islami mõõga.
Aitäh, et Sina oled see,
kes vabastad Samaaria ebajumalate haardest.
Aitäh, et Sinu Vaimu tuul puhub Samaariast ära sünged pilved
ja Sa annad asemele oma au ja avatud taeva.
Aitäh, Isa, selle eest,
kui täpselt ja imeliselt Sa neil mägedel oma plaane teostad.
Aitäh selle juubeliaasta eest.
Aitäh, Issand, selle eest,
et see maa naaseb veel õigete omanike kätte,
sest Sina, Issand, oled seda lubanud.
Jeesuse, Yeshua nimel. Aamen.
Seekord palvetasime lühidalt,
kuid järgmine kord jätkame ühiseid palvereise
juubeliaastaga seotud teemadel.
Alustame Kabiri mäelt,
mis on alati olnud kogu Iisraeli maalesaabumise värav.
Valmistagem selle uue etapi esimest reisi juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri